Bretagne/Korpus-divyezhek-brezhoneg-galleg huggingface dataset:
L'unique exigence du mécène, propriétaire d'une très importante collection de peintures et de dessins, était qu'un musée soit construit pour l'accueillir. 
Goulennet krenn en doa ar mesen, a oa perc’henn war an dastumad bras-se, e vije savet ur mirdi evit degemer e zastumad.
Bâti sur les plans de l'architecte Joseph Bigot, le musée est ouvert en 1872. 
Savet e oa bet ar mirdi diwar dresoù an tisavour Joseph Bigot, ha digoret e voe e 1872.
La collection fut enrichie au fil des ans par des dons, legs, achats et dépôts.
Kresket eo bet an dastumad a-hed ar bloavezhioù gant donezonoù, legadoù, prenadennoù ha fiziadennoù.
Pour un forfait valable de 1 à 2 personnes, pour une année, la ville se découvre à tarif réduit en sélectionnant jusqu'à quatre visites parmi le musée des beaux-arts, le musée départemental breton, le Quartier/centre d'art contemporain, les faïenceries HB Henriot et une visite découverte du patrimoine quimpérois.
Gant un treziad mat evit 1 den pe 2, evit ur bloavezh, e c’haller gweladenniñ kêr gant prizioù digresket en ur zibab peder gweladenn e-touez ar re a vez kinniget e Mirdi an Arzoù-kaer, Mirdi breizhek an departamant, ar C’harter/Kreizenn arzoù a vremañ,  ar feilhañserezhioù HB Henriot hag ur weladenn evit ober anaoudegezh gant glad Kemper.
Le musée propose des visites « à la carte » de ses collections et des expositions temporaires, commentées par un guide-conférencier agréé. 
Kinnig a ra ar Mirdi gweladennoù « diouzh ar moull » eus e zastumadoù ha diskouezadegoù berrbad, dipleget gant un heñcher-prezeger aotreet.
Les visites peuvent être commentées en français, breton, anglais, allemand, espagnol et italien. 
E brezhoneg, e saozneg, en alamaneg, e spagnoleg hag en italianeg e c’haller displegañ ar gweladennoù.
Le Musée breton présente la richesse du patrimoine artistique et ethnographique du Finistère.
Diskouez a ra ar Mirdi breizhek pinvidigezh glad an arz hag an dudouriezh e Penn-ar-Bed.
Après une évocation de la Préhistoire (colliers d'or...), les premières salles sont consacrées à la vie dans la cité gallo-romaine des Osismes (sculptures, trésors monétaires, vases et urnes, vaisselles d'argent, etc...) 
Goude degas soñj eus ar Ragistor (troioù-gouzoug aour…) e pled ar salioù kentañ gant ar vuhez e keoded gall-ha-roman an Osismied (kizelladurioù, teñzorioù moneiz, listri ha jarloù, listri arc’hant…).
Les salles d'art breton ancien montrent des exemples de sculpture romane et gothique, de vitraux, un extraordinaire « magot » de pièces d'or des royaumes de France et d'Angleterre enfoui au XIVe siècle et récemment exhumé, ainsi que des pièces rares de l'orfèvrerie régionale. 
E salioù an arz breizhek kozh e tiskouezer skouerioù eus kizelladurioù romanek ha gotek, gwerennoù-livet, un « teñzor » dreistordinal a bezhioù moneiz deuet eus rouantelezhioù Bro-C’hall ha Bro-Saoz, bet douaret er XIVvet kantved ha dizouaret nevez zo, kerkoulz ha pezhioù rouez eus an orfeberezh rannvroel.
Un attrait majeur du musée est sa collection de grès et faïences de Quimper (plus de 300 pièces) regroupée dans deux salles qui illustre cette production du XVIIe jusqu'à nos jours.
Dedennet e vez an dud da gentañ er Mirdi gant an dastumad pezhioù krag pe feilhañs (en tu all da 300 pezh), strollet e div sal ma vez diskouezet ar pezh a zo bet produet adalek ar XVIIvet kantved betek an deiz a hiziv.
Crée par la société archéologique du Finistère en 1846, ce musée fut l'un des premiers en France, dès les années 1860-1870, à s'intéresser à l'ethnographie régionale et aux arts populaires. 
Ar mirdi-se, krouet gant kevredad arkeologiezh Penn-ar-Bed e 1846, zo unan eus ar mirdioù kentañ e Frañs, adalek ar bloavezhioù 1860-1870, o plediñ gant an arkeologiezh rannvroel hag an arzoù pobl.
Le nom de la ville de Quimper est historiquement lié à l'univers de la faïence. 
Anv kêr Gemper zo liammet strizh ouzh bed ar feilhañs en istor.
Depuis plus de trois cent ans, la faïence participe au rayonnement de la ville, en France comme à l'étranger.
Ouzhpenn tri c’hant vloaz zo emañ ar feilhañserezh o tegas e lod e brud kêr, e Frañs evel en estrenvro.
Le quartier de Locmaria est le dernier des grands centres faïenciers encore en activité en France.
Karter Lokmaria zo unan eus ar c’hreizennoù feilhañs diwezhañ a ya en-dro e Frañs c’hoazh.
La tradition du décor, avec ses couleurs, ses scènes de vie quotidienne ont traversé les siècles sans rien perdre de leur authenticité, en conservant le savoir-faire, la qualité des gestes techniques. 
Hengoun ar c’hinklañ, gant e livioù, e arvestoù eus ar vuhez, o deus treuzet ar c’hantvedoù hep koll netra eus o gwirionded, en ur virout ar chemet, perzhioù ar jestroù teknikel.
Alors que le troisième millénaire débute, les artistes d'aujourd'hui poursuivent la tradition en y apportant parfois un souffle nouveau.
P’emañ an trede milved o kregiñ e kendalc’h arzourien da gas an hengoun war-raok en deiz hiziv ha degas a reont ul lusk nevez dezhañ a-wechoù.
Quimper a aujourd'hui un musée digne de cette grande tradition artisanale et industrielle. 
Kemper en deus bremañ ur mirdi dellezek eus an hengoun artizanel hag industriel bras-se.
Le Musée de la faïence s'étend sur 8 salles et 2 niveaux totalement accessibles aux personnes en situation de handicap.
En em astenn a ra mirdi ar feilhañs war 8 sal ha 2 live ma vez aes d’an dud nammet mont.
Le musée retrace l'histoire de la faïence à Quimper à travers les siècles grâce à une collection de plus de deux milles œuvres, compositions d'inspiration religieuse, historique, scènes de la vie quotidienne ou dessins abstraits, figées dans cette matière noble et belle. 
Kontañ a ra ar mirdi istor ar feilhañs e Kemper a-hed ar c’hantvedoù gant un dastumad ennañ ouzhpenn daou vil oberenn, awenet gant ar relijion, an istor, darvoudoù eus ar vuhez pemdeziek pe gant tresadennoù difetis, sonnet en danvez nobl ha kaer-se.
Voyage riche en impressions, formes, couleurs, mais également, si vous souhaitez aller plus loin, véritable découverte d'un métier, avec ses techniques, ses secrets.
Ur veaj ma vez puilh an trivliadoù, ar stummoù, al livioù, met ivez, m’hoc’h eus c’hoant da vont pelloc’h, ur gwir abadenn evit ober anaoudegezh gant ur vicher, gant he zeknikoù, he sekredoù.
Depuis 1990, Le Quartier - Centre d’art contemporain déploie une programmation à dimension internationale en lien avec le contexte local.
Abaoe 1990 emañ ar C’harter – Kreizenn arzoù a vremañ o kinnig ur programm etrebroadel e darempred gant ar pezh a c’hoarvez er vro.
Le Quartier agit à la fois comme un pôle de production pour les artistes et comme un lieu de diffusion auprès des publics. 
Ar C’harter zo war un dro ur pol produiñ evit an arzourien hag ul lec’h skignañ e-touez an dud.
Engagé dans la recherche et l’expérimentation, le centre d’art accompagne la production d’œuvres nouvelles. 
Gant ar greizenn arzoù, a bled gant an enklask hag an arnodiñ, e vez harpet ar produiñ oberennoù nevez.
Trois expositions annuelles rythment la saison, qui est complétée par l’activité du Project Room.
Teir diskouezadeg a ro lusk d’ar bloavezh, hag ouzhpenn-se emañ obererezh ar Project Room.
Attentif aux développements récents d’artistes confirmés comme à l’émergence de formes nouvelles, le centre d’art s’attache à porter un regard sur plusieurs générations d’artistes et développe ses projets dans une dynamique nationale et internationale. 
Fellout a ra d’ar greizenn arzoù, a daol pled ouzh krouidigezhioù nevez an arzourien arroutet kenkoulz hag ouzh an oberennoù nevez a zo o tont wel, teuler ur sell ouzh meur a remziad arzourien. Diorren a ra he raktresoù ivez en ur rouedad broadel hag etrebroadel.
Les expositions sont prolongées par des projections, des conférences et des débats propices à l’échange et au partage d’expériences. 
An diskouezadegoù a vez kendalc’het gant filmoù, prezegennoù ha kendivizoù evit lakaat an dud da gaozeal ha da rannañ o skiant-prenet.
Les publications du Quartier soutiennent l’activité de recherche aux avant-postes de la création actuelle et offrent des clefs pour mieux comprendre l’art d’aujourd’hui.
Gant embannadurioù ar C’harter e vez skoazellet obererezh an enklask evit ar grouidigezh a vremañ hag e vez roet binvioù d’an dud da gompren gwelloc’h arz hiziv.
C’est un espace qui s’adapte et se transforme pour des projets parallèles, des partenariats et des événements ponctuels qui ancrent l’activité du Quartier dans un tissu local et régional dynamique.
Ul lec’h eo a vez kempennet ha treuzfurmet evit raktresoù a-gostez, kevelerezhioù hag abadennoù berrbad evit gwriziennañ obererezh ar Charter en ur rouedad lec’hel ha rannvroel buhezek.
Elle invite à s’installer autour d’un café pour prolonger la visite et consulter une sélection d’ouvrages associés aux expositions ou à l’actualité de l’art contemporain en Bretagne. 
Reiñ a ra c’hoant d’an dud da azezañ evit evañ ur banne kafe asambles, da genderc’hel gant ar weladenn ha da lenn levrioù diwar-benn an diskouezadegoù pe diwar-benn ar pezh a c’hoarvez war dachenn an arz a vremañ e Breizh.
Des œuvres en série d’artistes, ainsi que des éditions sur l’art pour les enfants sont mis à l’honneur tous les mois. 
Rummadoù oberennoù arzourien, hag ivez embannadurioù diwar-benn an arz evit ar vugale a vez lakaet war wel bep miz.
Dans l’espace-enfants, l’équipe du Quartier accueille les petits et leur propose des activités adaptées à leur âge.
E korn ar vugale e vez degemeret ar re vihan gant skipailh ar C’harter ha kinniget e vez dezho obererezhioù a glot gant o oad.
Soutien à la création contemporaine.
Harpañ ar grouidigezh a vremañ.
Le Quartier met à disposition des artistes invités des moyens financiers, techniques et des ressources humaines pour qu'une œuvre puisse exister et être montrée au public quimpérois dans le cadre d'un projet d'exposition. 
Reiñ a ra ar C’harter peadra e-keñver arc’hant, teknik ha tud da skoazellañ an arzourien pedet evit ma c’hallfent sevel un oberenn hag he diskouez da dud Kemper da-geñver un diskouezadeg.
Les artistes trouvent au centre d'art les moyens de développer leurs recherches et leurs travaux, commentés et documentés par des critiques d'art et historiens dans les éditions.
Er greizenn arz e kavo an arzourien pedet peadra da gas war-raok o enklaskoù hag o labourioù, displeget ha teuliaouet gant arzvarnourien hag istorourien en embannadurioù ar C’harter.
Le Quartier est soutenu par la ville de Quimper, le Ministère de la Culture et de la Communication, la Direction régionale des affaires culturelles de Bretagne, le Conseil départemental du Finistère et la Région Bretagne.
Harpet e vez ar c’harter gant Kêr Gemper, Ministrerezh ar Sevenadur hag ar C’hehentiñ, Renerezh rannvroel an aferioù sevenadurel e Breizh, Kuzul-departamant Penn-ar-Bed ha Rannvro Breizh.
Pratiques créatives contemporaines.
Pleustroù krouiñ a vremañ.
Association d’artistes plasticiens, de commissaires d’exposition, d’historiens de l’art et de pédagogues, la galerie Artem est un lieu de diffusion de la création contemporaine dans le domaine des arts plastiques. 
Ar palier Artem zo ur gevredigezh enni arzourien-neuziañ, komiserien diskouezadegoù, istorourien eus an arzoù ha pedagogourien. Ul lec’h eo evit skignañ ar groudigezh a vremañ war dachenn an arzoù neuziañ.
Elle assure depuis 1980 une programmation annuelle d’expositions et d’événements avec un engagement sur trois axes.
Abaoe 1980 e ra war-dro programm bloaziek an diskouezadegoù hag an abadennoù en ur labourat war teir zachenn.
Recherche et diffusion des pratiques artistiques identifiées et émergentes.
Enklask ha skignañ ar pleustroù arzel anavezet hag ar re a zeu war wel.
Mentorat et accompagnement des artistes ou étudiants en art.
Ambroug hag harpañ an arzourien pe ar studierien war an arzoù.
Accueil des publics et développement créatif.
Degemer an dud ha kas ar grouidigezh war-raok.
La galerie accueille et forme les artistes émergents à tous les points relatifs au développement de leur activité (du critique au juridique) et propose des stages modulaires de formation au commissariat d’exposition. 
Gant ar palier e vez degemeret ha stummet an arzourien nevez war an holl boentoù a denn da ziorren o obererezh (eus an arzvarnerezh betek ar gwir) hag e vez kinniget stajoù stummañ dre vodulennoù evit bezañ komiser diskouezadegoù.
Artem agit en direction d’un public large invité à découvrir, rencontrer, échanger et pratiquer en organisant pour chaque exposition, des rendez-vous et ateliers spécifiques.
Artem a ra traoù evit an dud dre vras pa vezont pedet da ober anaoudegezh ha da gejañ gant an arzourien, da rannañ kaoz ganto ha da bleustriñ an arz en emgavioù hag atalieroù dibar aozet evit pep diskouezadeg.
L'association Galerie Artem reçoit les soutiens de la ville de Quimper, du Conseil général du Finistère, du Conseil régional de Bretagne et de ses adhérents.
Harpet e vez ar gevredigezh Palier Artem gant Kêr Gemper, Kuzul-departamant Penn-ar-Bed, Kuzul-rannvro Breizh ha gant hec’h izili.
Artem adhère à la Fédération des réseaux et associations d'artistes plasticiens et au réseau Art contemporain en Bretagne.
Ezel eo ar Gevredigezh Palier Artem eus Kevread ar rouedadoù hag ar c'hevredigezhioù arzourien neuziañ hag eus ar rouedad Arz a vremañ e Breizh.
Ma Première Galerie est une galerie associative, née de la rencontre de passionnés d’art et tout particulièrement de street art. 
Ma Falier kentañ zo ur palier kevredigezhel, bet krouet goude ma oant en em unanet tud entanet gant an arzoù, ha dreist-holl gant ar street art.
Il s’agit de la première galerie dédiée au Street-Art et à l’art contemporain urbain dans le Finistère.
Bez’ ez eo ar c’hentañ palier gouestlet d’ar Street-Art ha d’an arz a-vremañ e kêr e Penn-ar-Bed.
Faire découvrir au plus grand nombre l’art contemporain urbain et démocratiser l’accès aux galeries d’art.
Lakaat ar braz eus an dud da ober anaoudegezh gant an arz a-vremañ e kêr hag aesaat d’an holl mont d’ar palieroù arz.
Créer un lieu pour donner l’opportunité à de jeunes artistes d’exposer pour la première fois.
Krouiñ ul lec’h evit reiñ tro d’an arzourien nevez da ziskouez o oberennoù evit ar wech kentañ.
Ma Première Galerie accueille tous les mois une nouvelle exposition qui donne lieu à un vernissage et à des performances, afin de varier les styles, les messages et dynamiser le lieu.
Gant Ma falier kentañ e vez degemeret bep miz un diskouezadeg nevez. Aozet e vez ul lid-digeriñ hag oberoù arzel eviti, en doare da gaout stiloù, kemennadoù liesseurtoc’h ha da reiñ startijenn d’al lec’h.
Ma Première Galerie, c’est aussi un concept store où sont mis en vente de objets de designers, des œuvres d’artistes finistériens et des produits dérivés de l’exposition en cours ( t-shirts, sacs, pochettes, sérigraphies, posters…) afin que l’art soit accessible à tous.
Ma Falier Kentañ zo ur c’h-concept store ma vez gwerzhet traoù graet gant dizagnerien, oberennoù graet gant arzourien eus Penn-ar-Bed ha produioù deveret eus an diskouezadeg kinniget war al lec’h (tee-shirtoù, seier, godelligoù, serigrafiennoù, liketennoù…) evit ma vo digor an arz d’an holl.
Art4context (ex-Espace Digital Sporadique) organise des projets artistiques en partenariat avec d'autres structures de diffusion/production en région, et plus spécifiquement depuis 2011 au sein du Pôle culturel Max Jacob de la Ville de Quimper.
Gant Art4context (a oa Espace Digital Sporadique diagent) e vez aozet raktresoù arzel e kenlabour gant frammoù skignañ/produiñ all er rannvroioù, ha dreist-holl abaoe 2011 gant ar Pol sevenadurel Max Jacob e Kêr Gemper.
Ces projets sont axés sur l'accueil d' artistes en résidence pour un travail de recherche in situ et/ou in vivo privilégiant l'expérimentation du réel et de la cité par la présence, le partage, la rencontre, le surgissement, l'adaptation, l'engagement, tout en veillant aux possibles du repli, de la distance, de la rupture et du sensible. 
Ar raktresoù-se zo diazezet war degemer arzourien en annez evit ul labour enklask in situ ha/pe in vivo ma vez pouezet war arnodiñ ar gwirdoud hag ar geoded dre ar bezañs, ar rannañ, ar c’hejañ, an difoupañ, an azasaat, an engouestlañ en ur deuler evezh ouzh riskl an enkañ, ar pellder, an torr hag ar c’hizidik.
Une œuvre à la fois " artefact de contenu symbolique " et " constituant factuel de la réalité " (Paul Ardenne).
Un oberenn hag a zo un « artefact a zo arouezel an traoù ennañ » hag un « elfenn fetis eus ar gwirvoud » war un dro (Paul Ardenne).
L'association accompagne les artistes tout au long de leur processus de création qui comprend trois périodes de résidence : repérage, création, restitution. 
Gant ar gevredigezh e vez harpet an arzourien a-hed o argerzh krouiñ a zo tri mare annez oc’h ober anezhañ : enklask, krouiñ, daskoriñ.
Elle assure le suivi du projet artistique, la production, l'organisation de moments de restitution et de conférences, ainsi que des rencontres et des débats publics en présence des artistes.
Ober a ra war-dro evezhiañ ar raktres arzel, ar produiñ, aozañ ar mareoù daskoriñ hag ar prezegennoù, ha war-dro an emgavioù hag an divizoù foran dirak an arzourien.
L'association invite également les artistes à une réflexion sur les modalités de documentation/création du projet dans le cadre de ses éditions sur supports numériques et internet via les collections suivantes 
Gant ar gevredigezh e vez pedet an arzourien ivez da brederiañ war an doareoù da deuliaouiñ ha da grouiñ ar raktres evit ma c’hallo bezañ embannet war skoroù niverel hag er Genrouedad gant an dastumadoù-mañ.
Entretiens d’artistes : un autre éclairage sur le processus créatif dans la création contemporaine, soit le point de vue critique d’artistes sur le travail d’autres artistes.
Pennadoù-kaoz gant arzourien : teuler sklêrijenn war ar grouidigezh a vremañ, en un doare all, pe savboent barn arzourien war labour arzourien all.
Dédiée à la mémoire des projets artistiques que nous organisons sur un principe de documentation-création.
Gouestlet da vemor ar raktresoù arzel  a aozomp war diazez an teuliaouiñ hag ar c’hrouiñ.
Revue des actualités dessinées inspirée du journalisme, et défendant l’idée que par le traitement des artistes, la notion même d’ «actualité» se révèle spécifiquement différente. 
Kelaouenn ar c’heleier treset awenet gant ar c’hazennerezh, hag a zifenn ar soñj ez eo disheñvel-mik keal ar « c’helaouiñ » hervez doareoù an arzourien.
Collaborations entre artistes réalisant en commun une œuvre adaptée au support numérique.
Kenlabourioù etre arzourien hag a grou asambles un oberenn graet evit skorioù niverel.
Ces entretiens et créations sont en accès libre sur internet et via des collections et des institutions publiques (Fonds régional d'art contemporain, Archives de la critique d'art, artothèques, centres d'art contemporain, écoles d'art, etc.), ainsi que dans quelques librairies spécialisées.
Gallout a reer lenn ar pennadoù-kaoz-se ha gwelet ar c’hrouidigezhioù-se evit netra war ar Genrouedad hag e dastumadoù hag ensavadurioù foran (Dalc'had rannvroel an arz a vremañ, Dielloù an arzvarnouriezh, arzaouegoù, kreizennoù arz a vremañ, skolioù arz, ha kement zo…), hag ivez en un nebeud levrdioù arbennikaet.
art4context (ex-Espace Digital Sporadique) est partenaire du Pôle Max Jacob de la Ville de Quimper, membre du réseau Art contemporain en Bretagne et adhérente de la Fédération des réseaux et associations d'artistes plasticiens.
Kenlabourat a ra art4context (a oa Espace Digital Sporadique diagent) gant ar Pol Max Jacob eus Kêr Gemper, ezel eus ar rouedad Arz a vremañ e Breizh hag ezel eus Kevread ar rouedadoù hag ar c’hevredigezhioù arzourien neuziañ.
L'association est reconnue par le Centre national des arts plastiques et la Direction régionale des affaires culturelles de Bretagne.
Anavezet eo ar gevredigezh gant Kreizenn vroadel an arzoù neuziañ ha gant Renerezh rannvroel an aferioù sevenadurel e Breizh.
L'association est soutenue par la Région Bretagne, le Conseil général du Finistère et la Ville de Quimper.
Harpet e vez ar gevredigezh gant Rannvro Breizh, Kuzul-departamant Penn-ar-Bed ha Kêr Gemper.
Le Novomax est un lieu dédié à la pratique musicale et à la diffusion. Situé dans le Pôle culturel Max Jacob, il est géré par l'association les Polarités. 
An Novomax zo ul lec’h gouestlet d’ar seniñ ha d’ar skignañ sonerezh. Er Pol sevenadurel Max Jacob emañ ha meret e vez gant ar gevredigezh Les Polarités.
Elle a pour mission d'accompagner les musiciens (amateurs ou professionnels) autour d'un projet artistique et culturel, en leur proposant différents services s'articulant autour de 4 secteurs.
He c’hefridi eo harpañ ar sonerien (amatourien pe tud a vicher) tro-dro d’un raktres arzel ha sevenadurel en ur ginnig dezho servijoù a bep seurt kenaozet e 4 gennad.
Accompagnement artistique : répétition et enregistrement (3 studios).
Ambroug arzel : pleustriñ hag enrollañ (3 studio).
Formation et action culturelle : cours de guitare, chant, basse, batterie, musique amplifiée par ordinateur, intervention en milieu scolaire. 
Stummerezh hag obererezh sevenadurel : kentelioù gitar, kan, gitar-boud, toumperezh, sonerezh ameilet dre urzhiataer, oberennoù er skolioù.
Information et accompagnement de carrière : informations juridiques (droits d'auteurs, production scène / disque...), fonds documentaire, accompagnement de projets (recherche de financements, conception graphique, suivi de fabrication discographique, web...).
Titouriñ ha harpañ ar redoù-micher : titouroù war ar gwir (gwirioù oberour, produiñ leurenn / pladennoù…), dalc’had teulioù, harpañ raktresoù (klask arc’hant, empennañ grafek, heuliañ ar sevel pladennoù, web…).
Diffusion : saison de concerts au Novomax, fête de la musique.
Skignañ : koulzad sonadegoù en Novomax, Gouel ar sonerezh.
Le Novomax regroupe cinq studios de répétition et d’enregistrement, trois salles de cours, une salle pour le Conservatoire de musiques et d’art dramatique et Le Club, salle de concert modulable pouvant accueillir entre 100 et 390 personnes.
En Novomax ez eus pemp studio pleustriñ hag enrollañ, teir sal-gelenn, ur sal evit ar skol sonerezh ha teatr hag ar C’hlub, ur sal sonadeg kemm-digemm ma c’haller degemer etre 100 ha 390 den.
Au rez-de-chaussée, le Club peut accueillir à la fois des répétitions d’ensembles et de petits spectacles et concerts ouverts au public. 
En adraoñ e c’hall ar C’hlub degemer lazioù evit pleustriñ hag arvestoù ha sonadegoù bihan digor d’an dud.
Les locaux administratifs de l’association Les Polarités, pôle départemental musiques actuelles, ont également pris leur quartier depuis le mois de septembre.
Salioù melestradurel ar gevredigezh « Les Polarités », pol-departamant ar sonerezh a vremañ, zo e-barzh an ti-se ivez abaoe miz Gwengolo.
La façade du Novomax est largement vitrée, ouverte sur l’extérieur. 
Talbenn an Novomax zo gwerennoù outañ ha digor eo war an diavez.
Un grand hall convivial accueille les habitants. 
En un hall bras plijus e vez degemeret an annezidi.
Le bâtiment à la fois simple et expressif avec son bardage en bois de châtaigner, entre en dialogue avec le Théâtre Max Jacob. 
Ar savadur zo eeun ha leun a ster war un dro gant e wiskad koad kistin, emañ gant ar c’hoariva Max Jacob.
Son isolation acoustique est particulièrement travaillée. 
Mat-kaer eo ar c’hleved ennañ.
Il répond par ailleurs à un niveau de performance Bâtiment Basse Consommation. 
Bastañ a ra, a-hend-all, d’al live perzhioù savadur izel e veveziñ.
Créée en 2002 par des jeunes quimpérois, l’association Hip hop new school a pour but de promouvoir la culture hip hop sous toutes ses formes (danse, rap, graffiti, deejaying, beatboxing, etc.) dans la ville de Quimper et plus largement en Cornouaille, en Finistère et en Bretagne. 
Pal ar gevredigezh Hip hop new school, bet krouet e 2002 gant tud yaouank eus Kemper, eo broudañ ar sevenadur Hip hop en e holl  zoareoù (dañs, rap, grafitioù, deejaying, beatboxing ha kement zo…) e kêr Gemper ha dre vras e Kerne, e Penn-ar-Bed hag e Breizh.
De 2002 à 2014, l’association était portée par le bénévolat et notamment par l’engagement des jeunes et de leurs parents. 
Eus 2002 da 2014 e veze graet war-dro ar gevredigezh gant tud a-youl vat ha dreist-holl gant tud yaouank emouestlet hag o zud.
Au fil des années, ses activités n’ont cessé́ de grandir et d’attirer de plus en plus d’adhérents et de partenaires.
A-hed ar bloavezhioù n’eo ket paouezet hec’h obererezh da greskiñ ha sachet he deus muioc’h-mui a izili daveti.
En 2014, grâce au soutien de ses partenaires publics comme la ville de Quimper et Quimper Communauté, le Conseil départemental du Finistère et le Conseil régional de Bretagne et privés, ainsi qu’au dynamisme sans faille de ses adhérents, le développement de la Hip hop new school a pu prendre une dimension supplémentaire avec la création de deux pôles.
E 2014, gant skoazell he c’hevelerien bublik evel kêr Gemper, Kemper Kumuniezh, Kuzul-departamant Penn-ar-Bed, Kuzul-rannvro Breizh ha gant kevelerien brevez, hag ivez gant he izili hag a labour dizehan gant startijenn, en doa gallet an Hip hop new school mont war-raok ha krouiñ daou bol.
Le pôle pédagogique d’enseignement des danses hip hop via la création de l’école intercommunale des danses hip hop.
Ar pol pedagogel evit kelenn an dañsoù hip hop, gant krouidigezh skol etrekumunel an dañsoù hip hop.
Le pôle évènementiel, en charge de l’organisation des manifestations publiques, d’actions culturelles, de l’accompagnement des jeunes dans leur projet et du pilotage de la préfiguration d’un réseau régional (réseau hip hop Bretagne).
Pol an abadennoù, karget da aozañ an abadennoù foran hag an obererezhioù sevenadurel,  da harpañ ar re yaouank en o raktres ha da leviañ rakstudi ur rouedad rannvroel (rouedad hip hop Breizh).
Aujourd’hui, l'association accompagne près de 480 élèves dans leur pratique régulière de la danse et ce dans 13 communes du département : de Douarnenez à Clohars-Carnoët en passant par Châteaulin et Loctudy. 
En deiz hiziv e vez harpet gant ar gevredigezh tost da 480 skoliad hag a bleustr ingal an dañs ha kement-se e 13 kumun eus an departamant : eus Douarnenez da Gloar-Karnoed en ur dremen dre Gastellin ha Loktudi.
Les professeurs de l'école intercommunale de danses hip hop, passionnés, appliqués et pédagogues proposent des cours chorégraphiques progressifs et adaptés pour les enfants (à partir de 6 ans), les adolescents et les adultes. 
Gant kelennerien skol etrekumunel an dañsoù hip hop, anezho tud entanet, aketus ha pedagogourien, e vez kinniget kentelioù korollouriezh a-bazennoù hag a zere d’ar vugale (adalek 6 vloaz), ar grennarded hag an oadourien.
Des interventions auprès d'élèves de primaire et de collège ont lieu toute l'année sur les temps scolaires et périscolaires (Tap). 
Aozet e vez traoù evit ar vugale er c 'hentañ derez hag er skolajoù a-hed ar bloaz e-pad ar mareoù skol pe ar mareoù troskol (Motoù).
Dans le cadre de son parcours global d'étude, l'école intercommunale de danses hip hop, propose aux élèves des séances d'entraînements supplémentaires (stages, cypher - training xxl, etc.) et les invitent à participer à des événements en tant qu'acteurs et/ou spectateurs.
En he hentad hollek a studi e kinnig skol etrekumunel an dañsoù hip hop d’ar vugale abadennoù pleustriñ ouzhpenn (stajoù, cypher - training xxl, ha kement zo…) ha pediñ a ra anezho da gemer perzh en abadennoù evel c’hoarierien ha/pe arvesterien.
Tous les ans, de la mi-octobre à la mi-novembre, elle organise en étroite collaboration avec des acteurs et partenaires du territoire le Cultures hip hop festival. 
Bep bloaz, eus kreiz miz Here da greiz miz Du, e vez aozet ganti ar c’h-Cultures hip hop festival, e kenlabour strizh gant obererien ha kevelerien eus ar c’horn-bro.
Il s’agit d’un festival pluridisciplinaire dédié à la culture hip hop qui rassemble les meilleurs danseurs, chorégraphes, rappeurs, dj's et graffeurs autour d'événements fédérateurs et conviviaux.
Anv zo eus ur festival liesdiskiblezh gouestlet d’ar sevenadur hip hop ma vez bodet miliadoù a zañserien, a gorollerien, a raperien, a z-djed hag a c’hrafourien tro-dro da abadennoù plijus hag a gevre tud.
L’association Hip hop new school est devenue un acteur essentiel de la richesse et de la diversité́ culturelle en Finistère. 
Deuet eo ar gevredigezh Hip hop new school da vezañ un obererez pouezus eus ar binvidigezh hag al liesseurted sevenadurel e Penn-ar-Bed.
Reconnue comme un espace d’expression, de création, d’échange, de mixité́ sociale, de rencontres intergénérationnelles, l’association est aussi un lieu de construction de soi, d’acquisition de savoirs, de savoir-faire (organisation d’évènements, etc.), du sens des responsabilités et d’apprentissage de la citoyenneté́.
Anavezet eo ar gevredigezh evel ul lec’h ma vez eztaolet ha krouet traoù, ma vez kendivizoù ha kemmesk etre ar rummadoù sokial hag etre an holl remziadoù. Ul lec’h eo ivez evit en em sevel, evit tapout gouiziegezh, chemet (aozañ abadennoù, ha kement zo), evit sammañ kargoù ha deskiñ petra eo ar geodedouriezh.
Ce festival de musique classique et contemporaine propose une programmation particulièrement riche et éclectique.
Gant ar festival sonerezh klasel hag a vremañ e vez kinniget ur programm puilh ha diseurt.
Médiévales, baroques, classiques ou contemporaines, les œuvres les plus belles, célèbres ou méconnues, se succèdent pour célébrer les plus grands compositeurs. 
An oberennoù kaerañ eus ar Grennamzer, ar mare barok, klasel pe a vremañ, brudet pe dianav, a vez c’hoariet a-bep-eil evit rein sked d’ar sonaozerien vrasañ.
Ce festival propose une programmation particulièrement riche et éclectique où piano, clavecin, orgue, cordes et vents se mêlent aux voix les plus émouvantes.
Gant ar festival-se e vez kinniget ur programm puilh ha diseurt ma c’haller klevet ar piano, ar c’hlavisim, an ograoù, ar binvioù dre gerdin pe dre c’hwezh o’n em veskañ gant ar mouezhioù fromusañ.
Les concerts se déroulent dans des lieux d'une excellente acoustique où le charme et la beauté ajoutent à l'émotion : chapelle Notre Dame de Kerdévot et église St Guinal (Ergué-Gabéric), église romane Notre Dame de Locmaria, cathédrale Saint Corentin et orangerie de Lanniron.  
Aozet e vez ar sonadegoù e lec’hioù mat-kaer ar c’hleved enno, lec’hioù ma vez fromet an dud gant an hoalus hag ar c’haer ma’z int : chapel Itron-Varia Kerzevot hag iliz Sant Gwinal an Erge-Vras, iliz romanek Itron-Varia Lokmaria, iliz-veur Sant-Kaourantin hag Orañjezeg Lanniron.
Au Théâtre de Cornouaille se tiennent, en plus des concerts, des conférences et ateliers lutherie animés par des professionnels de renom.
E C’hoariva Kerne e vez dalc’het, ouzhpenn ar sonadegoù, prezegennoù hag atalieroù luderezh kaset en-dro gant tud a-vicher brudet.
Le festival organise le concours d'écriture Plumes et Partition à destination des collégiens et lycéens de la Région Bretagne. 
Gant ar festival e vez aozet ar genstrivadeg « Pluennoù ha skridoù-sonerezh» evit ar skolajidi hag al liseidi e Rannvro Breizh.
Près de 500 nouvelles ou contes, écrits par les élèves, sont soumis à un jury composé d'enseignants, d'écrivains, de musiciens, de bibliothécaires.
Tost da 500 a zanevelloù pe a gontadennoù, skrivet gant ar skolidi, a vez kinniget d’ur juri hag a zo ennañ kelennerien, skrivagnerien, sonerien, levraouegerien.
Le récit primé est mis en musique par un compositeur de renom et donne lieu, l'année suivante, à deux concerts gratuits, l'un à Quimper, l'autre à Rennes. 
An danevell a ya ar maout ganti a vez lakaet sonerezh warni gant ur sonaozer brudet hag er bloaz war-lerc’h e vez aozet div sonadeg digoust, an eil e Kemper, eben e Roazhon.
Un recueil réunissant les vingt meilleurs textes est offert aux établissements scolaires, aux bibliothèques, au public, etc.
Un teskad ennañ an ugent testenn wellañ a vez profet d’ar skolioù, d’al levraouegoù, d’an dud dre vras, ha kement zo.
Les Semaines musicales de Quimper reçoivent le soutien de la ville de Quimper, de la ville d'Ergué-Gabéric, du Conseil départemental du Finistère, de la Région Bretagne et de l'académie de Rennes. 
Skoazellet e vez Sizhuniadoù sonerezh Kemper gant Kêr Gemper, kêr an Erge-Vras, Kuzul-departamant Penn-ar-Bed, Rannvro Breizh hag akademiezh Roazhon.
Le centre nautique de Creac'h Gwen regroupe l'ensemble des activités nautiques de la ville de Quimper. 
E Kreizenn vageal Krec’h Gwenn eo bodet an holl obererezhioù dour a zo e kêr Gemper.
Situé au bord de l'Odet, son architecture moderne rappelle la silhouette d'un bateau. 
Modern eo neuz ar savadur, diazezet war c’hlann an Oded, ha lakaat a ra da soñjal e trolinenn ur vag pa seller outañ.
Ses aménagements favorisent la pratique de la voile, du canoë-kayak et de l'aviron. 
En doare m’eo bet kempennet ez eo aes hag akomod evit pleustriñ ar bageal-dre-lien, ar c’hanoeoù-kaiak hag ar roeñvat.
Il comprend également une salle de réunion et de cours, des entrepôts de matériel.
Ur sal-emvod ha kentelioù, zo enni ivez koulz ha sanailhadoù dafar.
Il est mis à la disposition des associations sportives locales et des écoles maternelles et primaires de la commune.
Prestet e vez d’ar c’hevredigezhioù sport eus ar gumun ha da skolioù mamm ha kentañ derez ar gumun.
Sur le pôle, le complexe sportif municipal compte 6 courts de tennis couverts et 3 courts extérieurs en résine, un club-house, un bar et une terrasse avec vue sur l'Odet. 
E sportva-kêr ar pol ez eus 6 leur-dennis toet ha 3 leur-dennis e rousin dindan an amzer, un c’hlub house, un davarn hag ur savenn ma c’haller gwelet an Oded.
Par ailleurs, les tarifs appliqués par la Ville pour la location des cours de tennis et de badminton donnent la possibilité au grand public, et en particulier aux jeunes, de pratiquer à moindre coût.
Gant ar prizioù lakaet da dalvezout gant Kêr evit feurmiñ al leurioù tennis ha badminton, a-hend-all, e roer an tu d’an dud, ha dreist-holl d’ar re yaouank, da bleustriñ an daou sport-se dre baeañ prizioù izel.
Chaque année s'y déroule l'Open de tennis de Quimper.
Bep bloaz e vez aozet Kevezadeg digor tennis Kemper ennañ.
Découvrir Quimper. 
Ober anaoudegezh gant Kemper.
Anciennement appelée place aux Ruches, puis place au Beurre-de-Pot, c'est là que l'on vendait autrefois le beurre d'hiver – très salé pour qu'il se conserve longtemps dans des pots en grès. 
Gwechall e veze anvet plasenn ar C’holoennoù, ha plasenn an amann-pod da c’houde. Eno e veze gwerzhet amann goañv gwechall – a oa sall-put da virout anezhañ pell amzer e podoù krag.
Cette place pourrait désormais être rebaptisée place aux Crêperies, leurs terrasses occupent en effet la plus grande partie du lieu.
Ar blasenn a c’hallfe bezañ adanvet plasenn an Tiez-krampouezh bremañ, rak en em astenn a ra o leurennoù war ul lodenn vat anezhi.
Les façades des maisons à pan de bois (17e siècle) sont constituées de poteaux droits dont l'encorbellement est réduit au minimum ; les murs latéraux sont en pierre pour limiter le risque de propagation des incendies. 
Talbennoù an tiez o bannoù koad (17vet kantved) zo aozet gant postoù eeun a voe bihanaet o c’horbelladur ar muiañ ar gwellañ ; e mein eo ar mogerioù kostez evit parraat ouzh an tan a begañ a di da di.
Deux maisons prébendales (n°4 et 6 rue du Lycée) du 16e siècle en granit possèdent chacune une porte en anse panier, des accolades et un joli décor feuillagé sur les appuis de fenêtres.
Daou di chalonied (niv. 4 ha 6 straed al Lise) eus ar 16vet kantved e greunit o deus un nor stumm ur grommell-baner dezhi, gwaregoù hag ur c’hinkladur kaer gant delioù war barlennoù ar prenestroù.
Le n° 1 de cette même rue est une des plus petites maisons en pan de bois de Quimper. 
En niv. 1 eus ar straed-se ez eus unan eus an tiez frammoù koad bihanañ a zo e Kemper.
D’un seul étage, elle présente une façade pignon en pan de bois sur la rue et une façade en pierre sur la place qui est en fait un ancien mur mitoyen, témoin des agrandissements de la place au cours du temps.
Un estaj zo hepken, un talbenn pignon e frammoù koad hag a sko war ar straed hag un talbenn e mein a sko war ar blasenn hag a zo, evit gwir, ur voger hanterek kozh, hag a ziskouez e voe brasaet ar blasenn meur a wech a-hed an amzer.
Au n° 3 de cette même place on observera une maison en pan de bois caractéristique de ce mode de construction au 17ème siècle : murs coupe-feu soulignant l’encorbellement, poteaux verticaux très rapprochés et sablière à décor denticulé.
En niv. 3 eus ar blasenn-se e weler un ti e vannoù koad heverk eus an doare-se da sevel tiez er 17vet kantved : mogerioù harz-tan a laka ar c’horbelladur war wel, postoù a-serzh tost-kenañ an eil re d’ar re all hag ur sabler kinklet gant dent bihan.
C'est sur cette place, reliée autrefois au collège des Jésuites par l'actuelle rue du Lycée, qu'exerçait l'imprimeur Guillaume Leblanc, comme en témoigne une plaque gravée à son nom en 1683, au rez-de-chaussée de la maison du bas de la place (n°13 rue du Sallé) dont la façade est ornée d'une mosaïque vantant les vins Kerbourc'h.
War ar blasenn-mañ, a oa liammet gwechall ouzh skolaj ar Jezuisted gant ar straed anvet straed al Lise en deiz hiziv, e oa ar mouller Guillaume Leblanc o labourat, evel m’eo diskouezet gant ur blakenn hag a voe engravet en e anv e 1683, en adraoñ an ti a zo e traoñ ar blasenn (niv. 13 straed ar C’hig-sall) hag a zo kinklet e dalbenn gant ur mozaik a vrude gwin Kervourc'h.
La production de l’imprimerie était essentiellement destinée au collège et comportait également des ouvrages religieux, parfois en langue bretonne.
Al levrioù moullet gant an ti-moullañ a veze graet dreist-holl evit ar skolaj hag en o zouez e oa levrioù relijiel ivez, e brezhoneg a-wechoù.
Le jardin du Prieuré de Locmaria.
Liorzh Prioldi Lokmaria.
Situé le long de l’Odet, à proximité du prieuré, le jardin est aménagé à partir de 1997 de plantes aromatiques et médiévales dans l’esprit des jardins de monastères de l’époque d’Anne de Bretagne (1477-1514). 
Al liorzh, a-hed an Oded, e-kichen prioldi Lokmaria, zo bet kempennet adalek 1997 gant plant frondus eus ar Grennamzer, e doare liorzhoù ar manatioù da vare Anna Vreizh (1477-1514).
Le symbolisme religieux est bien présent. 
Arouezioù ar relijion a weler mat eno.
En son centre, un kiosque abrite une fontaine dont l’eau, symbole de la vie et la purification, s’écoule tels les fleuves qui irriguaient autrefois le paradis. 
E-kreiz al liorzh ez eus ur c’hledour gant ur feunten a red an dour diouti, evel un arouez eus ar vuhez hag ar burentez, evel ar stêrioù a zoure ar baradoz gwechall.
La pergola en chêne rappelle la voute céleste, les allées forment des croix.
Ar pergola e koad derv a laka da soñjal e bolz an oabl, an alezioù a stumm kroazioù.
Parcourir les allées de cet espace clos de murs en pierres est dépaysant et pédagogique. 
Alezioù an dachenn-se a zo mogerioù mein tro-dro dezhi zo ul lec’h digustum met pedagogel.
Les cultures se présentent en carrés surélevés et sont reparties en fonction de leur utilisation. 
Ar plant a vez gounezet e karrezennoù uhel ha rannet int hervez o implij.
L’ardoise est très présente. 
Mein-sklent zo kalz anezho.
Elle est utilisée en paillis, pour décorer ou comme support à la présentation des plantes. 
Implijet e vezont a wiskadoù evit kinklañ pe evel skor evit diskouez ar plant.
Chaque espèce est soigneusement identifiée avec ses noms latins et français. 
Pep spesad a vez merket mat e anvioù latin ha gallek.
Ce jardin est unique : c’est le seul du genre sur la ville.
Dibar eo al liorzh-se : an hini nemeti eo eus ar seurt-se e kêr.
On y trouve de nombreuses plantes à l’usage oublié, réparties selon leur utilisation : céréales alimentaires, comestibles, aromatiques, médicinales, tinctoriales, décoratives, etc.
Kavout a reer enni plant a-leizh ha n’ouzer ket mui petra a veze graet ganto, dasparzhet hervez o implij : edeier bevañs, plant mat da zebriñ, plant frondus, louzoù, plant livañ, plant kinklañ, ha kement zo.
Labellisé Jardin remarquable et Espace vert écologique.
Roet ez eus bet dezhi al label Liorzh heverk ha Takad glas ekologel.
Accès par la place Bérardier et la rue Commandant Avril.
Mont dre ar blasenn Bérardier ha dre straed ar C’homandant Avril.
Ouvert tous les jours à partir de 9h, fermeture variable suivant la saison.
Digor e vez bemdez adalek 9e, serret e vez da eurioù hag a cheñch hervez ar mare-bloaz.
Protégé par les remparts de l’ancienne ville fortifiée, le jardin de la Retraite est un lieu original. 
Liorzh ar Retred, ul lec’h dibar anezhi, zo  gwarezet gant ramparzhioù ar gêr gozh mogeriet.
Il est composé comme une suite de quatre jardins thématiques communiquant entre eux par des marches ou des portes.
Enni ez eus un heuliad peder liorzh tematek hag e c’haller mont eus an eil d’eben gant diri pe dre zorioù.
On y trouve de nombreuses plantes tropicales, un marronnier de 150 ans.
Kavout a reer enni e-leizh a blant trovanel, ur vrizhkistinenn 150 vloaz.
Accès par la rue Élie Fréron et la rue des Douves. 
Mont dre ar straed Elie Freron hag straed an Douvezioù.
Le jardin de la Paix est situé en surplomb du jardin de la Retraite.  
Emañ Liorzh ar Peoc’h uheloc’h eget Liorzh ar Retred.
Il propose un univers totalement différent tourné vers la méditerranée. 
Kinnig a ra ur bed disheñvel-mik troet war-zu ar Mor Kreizdouar.
Ici, la présence de l’olivier et du pin d’Alep rappelle le caractère symbolique de ce lieu dédié à la paix. 
Enni e tegas ar gwez-olivez hag ar pin-Alep da soñj eus perzh arouezel al lec’h-se, gouestlet d’ar peoc’h.
Ce jardin est très récent : les travaux ont débuté en 2009 avec le percement d’un mur et la création d’un escalier de granit, suivis du terrassement, des créations des arches, l’installation de l’oued, des rocailles, du vignoble.
Nevez-flamm eo al liorzh-se : e 2009 e oa bet boulc’het al labourioù pa oa bet toullet ur voger ha krouet un diri greunit, ha goude se e oa bet graet labourioù douarañ, krouet bolzioù, staliet an oued, rokailhez, ar winieg.
En 2013, les plantations sont achevées, le jardin de la Paix s’ouvre au public. 
E 2013 e oa bet echuet ar plantadegoù ha digoret Liorzh ar Peoc’h d’an dud.
On peut s’y balader le long des "calades" (allées empiérées) et allées de cyprès, s’arrêter sous la pergola à huit piliers ou encore admirer le panorama exceptionnel sur le cœur historique de Quimper avec une vue rare sur les flèches de la cathédrale.
Gallout a reer pourmen a-hed « caladas » (alezioù meinet) hag alezioù dindan siprez, ehanañ dindan ar pergola eizh piler pe c’hoazh bamañ ouzh ar gwel meur dreistordinal war kalonenn istorel Kemper ha korzennoù an iliz-veur.
À l’origine, cet espace appartenait aux chanoines de la cathédrale. 
Gwechall e oa perc’hennet an dachenn-se gant chalonied an iliz-veur.
Au cours du 17e siècle, ils sont occupés par la communauté des dames de la Retraite. 
E-kerzh ar 17vet kantved e voe ac’hubet gant kumuniezh itronezed ar Retred.
Les terrains et les bâtiments voisins sont rachetés par la Ville en 1977. 
Adprenet e voe an tachennoù hag ar savadurioù e-kichen gant Kêr e 1977.
Le jardin est ouvert au public en 1979 tandis que les services municipaux (archives et urbanisme) et une maison de retraite occupent depuis le bâti voisin.
Digoret e voe al liorzh d’an dud e 1979 tra m’emañ ar servijoù-kêr (dielloù ha kêraozerezh) hag un ti evit ar retredidi e-barzh savadurioù e-kichen.
La tour Névet, datant du 13e siècle, dernière des 5 tours des remparts de la vieille ville.
Tour Neved, eus an 13vet kantved, an hini diwezhañ eus ar pemp tour a zo ouzh ramparzhioù ar gêr gozh.
Des pierres tombales rappelant qu’une partie de jardin servait de cimetière.
Mein-bez hag a zegas da soñj e talveze ul lodenn eus al liorzh da vered.
On y trouve uniquement des plantes de méditerranée : myrte, olivier, lavande, ciste, cyprès, vigne, pin d’Alep, etc.
Kavout a reer enni plant eus ar Mor Kreizdouar hepken : meurta, gwez-olivez, lavand, roz-roc'h, siprez, gwini, pin-Alep, ha kement zo.
Accès par la rue Élie Fréron et la rue des Douves. 
Mont dre ar straed Elie Freron ha straed an Douvezioù.
Le jardin du théâtre Max Jacob.
Liorzh ar C’hoariva Max Jacob.
À quelques mètres des quais de l’Odet, le jardin du Théâtre rassemble des espèces très diverses et parfois rares. 
War-hed un toullad metroù eus kaeoù an Oded emañ liorzh ar C’hoariva hag enni ez eus bodet gouennoù diseurt-kenañ ha rouez a-wechoù.
Composé selon un style proche du romantisme anglais, il est agrémenté d’une pièce d’eau et de plantes aquatiques. 
Kempennet eo al liorzh en ur stil tost d’ar romantelezh saoz ha kaeraet eo gant ur poull ha plant dour.
Un escalier de quelques marches en pierre permet d’arriver sur des allées en herbe qui délimitent la très belle roseraie. 
Dre un nebeud pazennoù maen e c’haller en em gavout war alezioù dindan c’heot en-dro d’ar rozeg kaer-kenañ.
On y découvre quelques beaux et vieux spécimens d’arbres. 
Gwelet a reer enni un nebeud gwezennoù kozh ha kaer.
C’est l’un des jardins quimpérois les plus anciens.
Unan eus liorzhoù koshañ Kemper eo.
Avec la création du pôle Max Jacob en 2015, le jardin du Théâtre a pris de l’envergure. 
Gant krouidigezh ar pol Max Jacob e 2015 eo deuet liorzh ar C’hoariva da vezañ ul lec’h a bouez.
Côté quai, les promeneurs sont toujours accueillis par le théâtre Max Jacob dorénavant accompagné du Novomax, nouveau bâtiment dédié aux pratiques musicales et culturelles. 
E tu ar c’hae e vez degemeret ar bourmenerien bepred dre ar c’hoariva Max Jacob, gant an Novomax en e gichen bremañ, ur savadur nevez gouestlet d’ar seniñ ha d’ar pleustroù sevenadurel.
Sa façade vitrée et son bardage en bois de châtaignier sont en harmonie avec l’ambiance du lieu. 
Brav e kord e dalbenn wer hag e wiskad koad kistin gant endro al lec’h.
Rue Aristide Briand, le jardin bénéficie d’une surface supplémentaire qui se répartit entre un espace pédagogique et ses jardinières.
E tu ar straed Aristide Briand eo bet brasaet al liorzh gant ur c’horn pedagogel ha kestoù-bleunioù.
Un ginkgo biloba, un tulipier de Virginie, un séquoia géant, de nombreuses variétés de roses, des magnolias, des tilleuls.
Ur ginkgo biloba, ur wezenn-dulipez Amerika, ur sekoiaenn ramzel, gouennoù roz a-leizh, magnolia, tilh.
La statue des deux amoureux, la fontaine Wallace.
Delwenn an daou amourouz, ar feunteun Wallace.
Accès depuis le boulevard Dupleix.
Mont dre ar boulouard Dupleix.
Inauguré en 2013, le pollinarium de Quimper est situé dans la zone de l’hippodrome. 
Emañ Pollenariom Kemper, bet digoret e 2013, e takad ar redva-kezeg.
Il est un outil imaginé par l’Association des pollinariums sentinelles de France, dans le but de lancer des alertes au pollen précoces et ciblées, à destination des personnes allergiques. 
Ur benveg empennet gant Kevredigezh pollenariomoù-gedourien Frañs eo, evit kas kemennoù diwall abred, graet evit an dud allergek ouzh ar pollen.
C’est le quatrième du genre en France.
Ar pevare hini eo e Frañs.
La prévision des pics polliniques présente un intérêt de santé publique, car celle-ci permet aux allergologues, constitués en réseau, d’informer leurs patients. 
Rakwelet barradoù pollen zo talvoudus evit ar yec’hed foran, rak evel-se e c’hall an allergologourien, bodet en ur rouedad, kelaouiñ o c’hlañvourien.
Actuellement, les alertes effectuées en pleine période d’émission de pollen se basent uniquement sur l’information générée à partir de capteurs aériens.
En deiz hiziv e vez diazezet ar c’hemennoù diwall graet e-kreiz ar mareoù pollenañ war an titouroù dastumet diwar kaptorioù en aer hepken.
Dans un pollinarium sentinelle, les émissions de pollen sont observées directement sur les espèces incriminées et dans des conditions représentatives d’une zone. 
En ur pollenariom-gedour e vez arsellet ar pollenañ war-eeun war ar gouennoù a zo anv anezho ha gant doareoù hag a zo dezverkus eus un takad.
L’information générée de cette manière devance celle des capteurs d’environ trois semaines. 
An titouroù kavet e-giz-se a vez dastumet war-dro teir sizhun a-raok re ar c’haptorioù.
Ainsi, l’installation d’un pollinarium sur Quimper représente une nette amélioration du quotidien des personnes allergiques dans un rayon de 40 kilomètres.
Setu perak e vo gwellaet kalz, gant ur pollenariom staliet e Kemper, buhez pemdeziek an dud allergek war-hed 40 km tro-dro.
Cette idée originale vient de Claude Figureau, ancien directeur du Jardin des plantes de Nantes, à l’origine de la création de l’APSF. 
Deuet eo ar soñj dibar-se gant Claude Figureau, bet rener Liorzh ar Plant e Naoned, hag a zo bet e deroù krouidigezh KPGF.
Il a lui-même validé le choix de la parcelle du pollinarium de Quimper, située dans la zone de l’Hippodrome.
Gantañ e-unan eo bet kadarnaet dibab tachenn pollenariom Kemper, e takad ar Redva-kezeg.
La conception et la mise en place du dispositif, réalisées par la Direction des Espaces Verts, ont également reçu l’approbation de l’APSF. 
Empennañ ha staliañ ar stignad zo bet kaset da benn gant Renererezh an Takadoù Glas, hag en doa bet ivez bennozh KPGF.